CELEX: 32007D0390
Language: sk
Date: 2007-06-07 00:00:00
Title: 2007/390/ES: Rozhodnutie Komisie zo 7. júna 2007 , ktoré sa týka financovania výdavkov na informatickú pomoc a komunikačné činnosti v oblasti zdravia a dobrých životných podmienok zvierat na rok 2007

8.6.2007   
            
            
               SK
            
            
               Úradný vestník Európskej únie
            
            
               L 146/21
            
         
      ROZHODNUTIE KOMISIE
   
   zo 7. júna 2007,
   ktoré sa týka financovania výdavkov na informatickú pomoc a komunikačné činnosti v oblasti zdravia a dobrých životných podmienok zvierat na rok 2007
   (2007/390/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho články 17, 37 a 37a,
   keďže:
   
               (1)
            
            
               Za hosting, riadenie a udržiavanie TRACES ustanoveného rozhodnutím Komisie 2003/24/ES z 30. decembra 2002 (2) o vývoji integrovaného počítačového veterinárneho systému je zodpovedná Komisia, a preto je potrebné financovanie Spoločenstvom. Tento finančný príspevok sa zakladá na článku 37a rozhodnutia 90/424/EHS.
            
         
               (2)
            
            
               Systém oznamovania zavedený na základe smernice Rady 82/894/EHS z 21. decembra 1982 týkajúcej sa hlásenia nákaz zvierat v Spoločenstve (3), rozhodnutím Komisie 2005/176/ES z 1. marca 2005 o stanovení písomnej formy a kódov na oznamovanie chorôb zvierat podľa smernice Rady 82/894/EHS (4) sa musí aktualizovať zavedením nevyhnutných technologických zlepšení. Tento finančný príspevok Spoločenstva sa zakladá na článku 37 rozhodnutia 90/424/EHS.
            
         
               (3)
            
            
               Informačná politika o ochrane zvierat a dobrých životných podmienkach zvierat si vyžaduje podávanie informácií o technickom a vedeckom vývoji v danej oblasti. Finančný príspevok Spoločenstva sa zakladá na článku 17 rozhodnutia 90/424/EHS.
            
         
               (4)
            
            
               Toto rozhodnutie je rozhodnutím o financovaní v zmysle článku 75 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a článku 90 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6).
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         ROZHODLA TAKTO:
   Článok 1
   TRACES
   Hosting, správa a údržba systému TRACES ustanoveného v rozhodnutí 2003/24/ES sa povoľujú za tieto čiastky a na tieto účely:
   
               —
            
            
               560 000 EUR na hosting,
            
         
               —
            
            
               440 000 EUR na získanie logistickej podpory potrebnej v rámci pomoci určenej používateľom systému,
            
         
               —
            
            
               200 000 EUR na získanie potrebnej podpory na údržbu systému s cieľom prispôsobiť ho právnemu a technickému vývoju,
            
         
               —
            
            
               300 000 EUR na potrebný informatický vývoj.
            
         Článok 2
   Systém oznamovania chorôb zvierat
   Aktualizácia systému oznamovania uvedeného v rozhodnutí 2005/176/ES sa povoľuje za čiastku 150 000 EUR.
   Článok 3
   Poskytovanie informácií v oblasti zdravia a dobrých životných podmienok zvierat
   Poskytovanie informácií Komisiou príslušným orgánom a občanom, pokiaľ ide o informácie týkajúce sa právnych predpisov Spoločenstva v oblasti zdravia a dobrých životných podmienok zvierat, sa povoľuje v nasledujúcej výške a na tieto účely:
   
               —
            
            
               240 000 EUR na uverejňovanie a šírenie informácií a stratégie v oblasti zdravia zvierat,
            
         
               —
            
            
               130 000 EUR na uverejňovanie a šírenie informácií a stratégie v oblasti dobrých životných podmienok zvierat.
            
         Článok 4
   Postup verejného obstarávania
   Výber zmluvných partnerov sa uskutoční na základe existujúcich rámcových zmlúv alebo verejných súťaží vyhlásených v roku 2007.
   
      V Bruseli 7. júna 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. ES L 8, 14.1.2003, s. 44.
   
      (3)  Ú. v. ES L 378, 31.12.1982, s. 58. Smernica naposledy zmenená a doplnená rozhodnutím Komisie 2004/216/ES (Ú. v. EÚ L 67, 5.3.2004, s. 27).
   
      (4)  Ú. v. EÚ L 59, 5.3.2005, s. 40. Rozhodnutie zmenené a doplnené rozhodnutím 2006/924/ES (Ú. v. EÚ L 354, 14.12.2006, s. 48).
   
      (5)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).
   
      (6)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).